**Holokausto tema I. Mero romane „Lygiosios trunka akimirką“**

**Darbo lapas**

1. 2-3 teiginiais suformuluokite teiginius, apibūdinančius Holokaustą.

2. Kaip Holokausto esmę atskleidžia mano matyti vaizdai Panerių memoriale? Suformuluokite bent 2 teiginius.

3. Kokius jausmus ir emocijas patyriau būdamas Panerių memoriale? Kokie vaizdai juos sukėlė Įvardinkite bent 3-4 emocijas, jausmus.

4. Pakomentuokite 2-4 teiginiais, kuri vieta (galite ją nufotografuoti) ir kodėl paveikė mane labiausiai?

4. Perskaitę pateiktas ištraukas, nurodykite, ką išgyvena I. Mero romano veikėjai?

|  |  |  |
| --- | --- | --- |
| ***Veikėjas*** | ***Kūrinio citata*** | ***Išgyvenimai, jausmai, emocijos*** |
| **Izaokas** | “*Aš prisimenu tą dieną. Norėčiau užmiršti, bet prisimenu. Ta diena stovi mano akyse kaip sugriautas tiltas. Tas tiltas ir yra ta diena. Aš ir dabar matau išverstas atramas. Matau skyles jo grindiny. Tiltas pilnas einančių žmonių. O apačioj, prie pat vandens, galva žemyn pakibęs vokietis. O viršuj, atsirėmęs į geležinę siją, sėdi vyras, lyg gyvas. Aš gerai prisimenu tą dieną. Ji stovi mano akyse kaip sugriautas tiltas”* |  |
| **Janekas** | *„Janekas vaikščiojo nuleidęs galvą, kad Meika su žvaigždėmis, Estera su žvaigždėmis, o jis pats be niekur nieko. Tada Janekas susirado geltonos medžiagos ir užsiuvo ant savo rūbų geltonus lopus. Tai buvo tą dieną, iš ryto”* |  |
| **Rachilė** | *„Rachilė žiūrėjo į savo vaiką ir į Lizos vaiką – ne į savo vaiką ir ne į Lizos vaiką. Iš tikro jie buvo kaip dvyniai. Tokie pat baltaplaukiai, tokiom pat bereikšmėm pilkom akim, siaurom aštriom nosim ir senatviškom raudonom raukšlėm. Kaip viščiukai iš inkubatoriaus – jie visi balti. – Svetima sėkla ir svetimas vaisius, – tarė Rachilė. – Svetima sėkla, svetimas vaisius. Cha, cha, cha! Jie mums leido gimdyti! Ji ištiesė rankas, abiem saujom apkabino to gyvo gniužulo kaklą ir spustelėjo. Vaikas sukriokė, ir Rachilė atitraukė rankas. Jai buvo šlykštu”* |  |
| **Abraomas** | *“Klausyk, Kasrieli, - atsiliepė Abraomas Lipmanas. - Tu gali padaryti. Aš tave pagimdžiau, aš tave ir užmušti galė­ čiau. Bet aš jau senas, ir tu turi pats pakelti ranką prieš save. Aš nusijuokiau. Kaip gali žmogus nesijuokti?”* |  |
| **Ina** | *„Žinai, ko aš norėčiau? Aš norėčiau surinkti žmones į di­delę salę, į tokią didelę, kad tilptų visi. Aš išeičiau į sceną ir dainuočiau jiems ilgai ilgai visas geriausias dainas. Aš klausiausi, užgniaužusi kvapą ir išplėtusi akis. - Ir dar norėčiau... Žinai, ko aš norėčiau? Kad mes būtu­me senutės, apsigobusios skaromis, sėdėtume parteryje, pir­moje eilėje, ir klausytume, kaip dainuoja tavo Mirką, pasau­linė garsenybė. Dabar aš pasakiau: - Nekalbėk, Marija. Aš negalėjau toliau klausyti ir išėjau. Dabar tikrai niekas nebežiūrėjo į mane, niekas nesidairė ir neatsigręždavo. Aš buvau drąsi, nors žinojau, kad reikia saugotis.”* |  |

5. Kodėl Izaokui ir Esterai Panerių apylinkėse ieškant Janeko sutikti žmonės stengiasi juos pavaišinti? *„Mes norime eiti toliau. Tada mums siūlo valgyti. Nežinau, kodėl kiekvienoje tro­boje mums siūlo valgyti. Moterys kažkur skuba, atneša duo­nos, suvyniotos į rankšluostį. Bėga į kamarą ir atneša pieno moliniame ąsotyje. Kiekvienoj troboj mums siūlo valgyti. Mes jau sotūs, jau tris kartus valgėme. Bet moterys nežino, bėga kažkur, bėga į kamarą, neša duonos, neša pieno ir nori, kad mes atsisėstume prie stalo, pailsėtume ir užkąstume. Mums reikia eiti ir eiti.”* Ką tai pasako apie juos?

6. Ką išgyvena Abraomas Lipmanas vienas po kito netekdamas savo vaikų? Pateikite 1-2 pavyzdžius.

7. Ką apie Abraomą pasako jo pasirinkimas paaukoti paskutinį likusį vaiką - Izaoką?

8. Kokią dileminę situaciją išgyvena Izaokas žaisdamas šachmatais? Ką jis jaučia? Suformuluokite 2-3 teiginius.

9. Ką apie Izaoką pasako jo pasirinkimas? Kodėl lygiosios neįmanomos?

10. Kodėl Izaokas sąmoningai paaukoja save? Suformuluokite 2-3 teiginius?

11. Suformuluokite 2-3 argumentus, įrodančius, kad Holokausto tema literatūroje – būdas parodyti žmogaus likimą ir atskleisti vertybines nuostatas.